Tulemaa

Tulemaa ehk Tulemaa saar ehk Isla Grande (eesti keeles nimetatud ka Grande; hispaania Isla Grande de Tierra del Fuego 'Tulemaa Suur Saar', Tierra del Fuego 'Tulemaa') on saar Lõuna-Ameerika mandri lõunatipust lõunas, Tulemaa saarestiku peasaar. 

Saar külgneb edelas ja lõunas Beagle'i väinaga, mis eraldab teda väiksematest saartest, kagus Scotia merega, idas Le Maire'i väinaga, mis eraldab teda Estadose saarest, kirdes Atlandi ookeaniga ja põhjas Magalhãesi väinaga, mis eraldab teda Lõuna-Ameerika mandrist. 

Saare pindala on 47 992 km², millega see on pindala järgi maailma 29. saar. Elanikke oli saarel Argentina poolel 2022. aasta seisuga 190 641 ja Tšiili poolel 2012. aasta seisuga 6656.
pisi
Tulemaa on jagatud Tšiili Tulemaa provintsi, Tšiili Antarktika provintsi (lääneosa) ja Argentina Tulemaa provintsi (idaosa) vahel. Mõlemad Tšiili provintsid kuuluvad Magalhãesi ja Tšiili Antarktika piirkonda. Rahvuslik Geograafiainstituudi (Argentina) andmetel kuulub Argentinale 20 698 km² (38,57%) ja Tšiilile 27,294 km² (61,43%).

Tulemaal asub maailma lõunapoolseim linn (Ushuaia; samas nõudleb seda tiitlit omale ka Puerto Williams Navarino saarel), mis on saare Argentina osa keskus. Saare Tšiili osa keskus on Porvenir. Elanike arvult suurima linn on aga Río Grande.

Suurus ja asend
Saare pindala on 47 992 km². Pindala järgi on ta maailma 29. saar.

Saare põhjapoolseim punkt on ligikaudu paralleelil 52°30′ S – Punta Anegada (Tšiilis). Lõunapoolseima punktina märgib Argentina Rahvuslik Geograafiainstituut (Argentina) San Pío neeme Argentinas. Tulemaa katastri allsekretariaat märgib aga, et Punta Falsa on veel lõuna pool.Roberto Hilson Foot, 
Daniel E. Magaldi. Revisión del punto extremo Sur de la Argentina, estudiospatagonicos.com.ar.

Loodus

Geoloogiline ehitus
pisi|Les Éclaireursi tuletorn Argentinas Tulemaa saare vastas
Tulemaa paljandunud kivimid näitavad keerulist geoloogilist ajalugu, millel on kolm peamist tektoonilist etappi.

Hilisjuurast varakriidini (150–100 miljonit aastat tagasi) oli Gondwana hiidmandri edelaosa maakoor tektoonilise venituse all. Selle tagajärjel tekkis kitsas piklik (praeguse asendi järgi) loode-kagusuunaline settekivimite bassein. See piirnes idas vulkaaniliste saarte kaarega, mis varustas seda pidevalt setetega (settetsükkel), ja lääne poole jäi Gondwana kontinentaalne mass, mis hakkas globaalselt lagunema, moodustades antud juhul Lõuna-Ameerika mandri.A. Fildani, A. M. Hessler. Stratigraphic record across a retroarc basin inversion: Rocas Verdes– Magallanes Basin, Patagonian Andes, Chile. – Geological Society of America Bulletin, 2005, kd 117.E. B. Olivero, D. R. Martinioni. A review of the geology of the Argentinian Fuegian Andes. – Journal of South American Earth Sciences, 2001, kd 14. Selle basseini asendit võib võrrelda tänapäeva Jaapani mere omaga: ühel pool vulkaanilised saared (Jaapan), teisel pool kontinentaalne mass (Euraasia). Bassein sai rohkesti setteid peamiselt vulkaanilisest kaarest, need ladestusid suhteliselt sügavale merepõhja. Merepõhja anoksilised tingimused ja organismide suhteline rohkus, nii et surres lisasid nad basseini täitele palju orgaanilist ainet, olid soodsad tingimused selleks, et see settekivimite täide oleks tänapäeval Lõunabasseini süsivesinike peamine lähtekivim.E. A. Rossello jt. Hydrocarbons and petroleum geology of Tierra del Fuego, Argentina. – Geologica Acta, 2008, kd 6.
 Teine etapp Tulemaa geoloogilises ajaloos tekkis piirkonna laamade käitumise drastilise muutuse tõttu alates hiliskriidist (100 miljonit aastat tagasi) kuni varamiotseenini (umbes 16 miljonit aastat tagasi). See põhjustas maakoore kokkusurumise ja merealade järkjärgulise sulgumise. Nii hakkas vulkaaniliste saarte kaar triivima kirdesse, lähenedes basseini mandripoolsele piirile ja surudes selle settekihi täidet kokku. Selle etapi tagajärjel tekkisid Tulemaa Andid. Seal on näha paksud settekivimite kihistused, mis algselt moodustasid merepõhja ja on nüüd paljandunud tuhandete meetrite kõrgusel merepinnast.K. Klepeis. Continental underthrusting and obduction during the Cretaceous closure of the Rocas Verdes rift basin, Cordillera Darwin, Patagonian Andes. – Tectonics, kd 29, 2010. Selge näide sellest nähtusest on Olivia mäel, kus hoolikalt vaadates võib settekivimite kihtides märgata arvukalt kurde. Basseini kitsenemine põhjustas maakoore lühenemise ja paksenemise, mille tagajärjel tekkis mäeahelik (vt orogenees). See deformatsioon levis kaugemale praegusest mägisest alast, hõlmates peaaegu kaks kolmandiku saarest.J. Álvarez Marrón. Geometry and evolution of the frontal part of the Magallanes foreland thrust and fold belt (Vicuña area), Tierra del Fuego, Southern Chile. –  American Association of Petroleum Geologists Bulletin, 1993, kd 77.P. J. Torres Carbonell jt. Progressive deformation of a Coulomb thrust wedge: the eastern Fuegian Andes Thrust–Fold Belt. – Geological Society of London Special Publication, 2011, kd 349.Selle massi raskus põhjustas maakoore osalise vajumise mäestiku vahetus naabruses, nii et moodustus mäestikuesine nõgu, mida nimetatakse Lõunabasseiniks. See bassein võttis vastu märkimisväärse koguse setetest, mis pärinesid peamiselt Tulemaa Andide erosioonist. 

Rannik
Lõuna- ja läänerannad, kus Andid piirnevad merega, sealhulgas Vaikne ookeani väinadega, on kõrged ja liigestatud. Seal on palju fjorde. 

Põhja- ning idarannad on lauged ja väheliigestatud. Seal paiknevad ka peaaegu ringikujuline San Sebastiáni laht ja Bahía Inútil.

Pinnamood
pisi|San Martínii estancia  San Sebastiáni lahe ääres. Seal on laugjad künkad ja tasandikud

Tulemaa saar jaguneb kaheks hästi eristuvaks osaks. Põhjapoolne kaks kolmandikku saarest koosneb platoodest ja kergelt lainjatest tasandikest.  Lõunapoolne kolmandik hõlmab Andide mäestiku lõunaotsa, mis on seal ida-läänesuunaline. Selle harud on Tulemaa Andid ja Darwini mäed.

Kõige kõrgemad tipud on Darwini mägedes saare edelaosas (Tšiili poolel). Neist kõrgeim on 2469 m kõrgune Shiptoni mägi.R. J. Iturraspe. Glaciares de Tierra del Fuego, Dunken: Buenos Aires 2011, lk 148.

Kliima
Kliima on jahe, edelaosas ka niiske. 

Veestik

pisi|Vaade sillale üle Almanza jõe kohas, kus jõgi suubub Beagle'i väina
Mäeahelike kõrgematel ja varjulisematel nõlvadel on palju liustikke. Mõned laskuvad merepinnani, näiteks need, mis laskuvad Darwini mägedesst lõuna poole, nagu Beagle'i väinani ulatuv Pía liustik.

Mäeorgude põhjas on liustikulise tekkega ilusaid järvi ja laguune, näiteks Fagnano järv ja Yehuini järv. Suuremad järved on Lynchi järv, Fagnano järv riigipiiril ja Lago Blanco.

Saarel leidub ka äravooluta alasid, näiteks Porveniri linna ja Gente Grande lahe vahel (näiteks Laguna Deseada) ja |Río Grande linna ümber.

Saarel on palju jõgesid, mis saavad alguse mägedest. Enamik neist suubub Río Grande jõkke, mis omakorda suubub Argentina merre.

Saare keskosas või algusega seal on mitu suurt kahe riigi territooriumile jäävat vesikonda (põhjast lõunasse): San Martíni jõe vesikond, Chico jõe vesikond, Río Grande vesikond (8400 km², saare suurim)Plan Estratégico de Gestión Hídrica de Tierra del Fuego, repositoriodirplan.cl, lk 16. ja saare keskosa lõunaosa kuulub Azopardo jõe vesikonda, mis hõlmab ka Fagnano järve ning on kesksetest vesikondadest ainus, mis suubub Vaiksesse ookeani.

Nende kesksete vesikondade ümbruses voolavad lühikesed jõed, millest mõned piirnevad äravooluta aladega või jõuavad mereni üksnes suurvee ajal. Mõned jõed, mis suubuvad merre, on (alates saare põhjapoolsest tipust ja liikudes päripäeva): Side jõgi, Calafate jõgi, Culleni jõgi, Gama oja, mis suubuvad Atlandi ookeani, Beagle'i väina suubuvad Lasifashaji jõgi, Olivia jõgi, Pipo jõgi, Lapataia jõgi ja Yendegaia jõgi, mis saab alguse ja suubub merre riigipiirist lääne pool. Edasi jõuame pika ida–läänesuunalise poolsaareni, millel on Darwini mäed oma arvukate liustikega, mis suubuvad lõunas Beagle’i väina ja põhjas Almirantazgo fjordi. Fjordi soppi suubuvad Azopardo jõgi, Fontaine’i jõgi ja Veeri jõgi. Fjordi põhjarannikul suubub Paralelo jõgi. Edasi tulevad Bahía Inútilisse või Whiteside’i väina suubuvad Caleta jõgi, Río Grande, Nogueira jõgi, McClellandi jõgi, Marazzi jõgi, Río Nuevo, Discordia jõgi ja Rosario jõgi. Inútili lahest põhja pool, suubuvad jälle Whiteside'i väina Santa María jõgi, Porveniri jõgi (mis varustab Porveniri linna joogiveega), La Puerta oja ja Los Palose jõgi. Magalhãesi väina suubuvad veel Rogersi oja, Río del Oro, Cortado oja ja Oscari jõgi, mis on viimane nimega jõgi lääne pool Primera Angosturat, mille ääres on saare põhjapoolseim punkt.

Läänepoolel kuuluvad kõik vesikonnad Tšiili vesikondade registri punkti 128 alla, idapoolel kuuluvad need punkti 73 "mitmesugused Tulemaa vesikonnad“, välja arvatud Fagnano järve vesikonnad, mis on number 82.

Taimed
Mägedes on leht- ja okasmetsad, põhja pool rohtlad.

Loodusõnnetused
17. detsembril 1949 registreeriti saarel maavärin magnituudiga 7,8.

 Ajalugu 
 Esiajalugu 
Esimesed asukad (kütid-korilased) jõudsid Tulemaale maasilla kaudu rohkem kui 10 000 aastat tagasi. Teise sisserännulainega saabusid meritsi saarelt saarele rändavad vesinomaadid Patagoonia lääneranniku lähedastelt saartelt.

 Avastamislugu 
Saare on avastanud eurooplastele Hispaania ekspeditsioon Fernão de Magalhãesi juhtimisel umbes  1520. Saare nimi tulenevat arvukaist lõkkeist, mida meremehed laevadelt üllatusega silmasid. Nende lõkete abil kaitsesid end külma eest põliselanikud onad ja jaganid, kes vaatamata karmile kliimale rõivaid peaaegu ei kandnud. Sooja said nad üksnes tulest, kusjuures nende kehatemperatuur oli ainevahetuse iseärasuste tõttu kraadi võrra meie omast kõrgem. Lõkked olid neil ka kääbus-lõunapöögist kanuudes, millega nad kalastasid ning küttisid mereimetajaid. 1. novembril 1520 sisenes Magalhãesi ekspeditsioon väina, mille nad nimetasid Kõikide Pühakute väinaks. Praegu kannab see väin Magalhãesi väina nime. Nad tutvusid saare põhjakaldaga, mille nad arvasid olevat tundmatu lõunamandri (Terra australis incognita) põhjapiirkond. Nad läbisid väina 19 päevaga. 

1555. aasta paiku kavatses hispaanlane Juan de Alderete Tulemaa vallutada, kuid nagu ka Pedro Sarmiento de Gamboa, pidi ta karmi kliima tõttu oma plaanist loobuma (külalislahked tulemaalased ei olnud eriline takistus). 

17. sajandi alguses avastas hispaanlane Francisco de Hoces, et Tulemaa moodustab saarestiku. Seda kinnitasid hollandlased Cornelius Schouten ja Isaac Le Maire.

Viited

Välislingid

Kategooria:Tulemaa saared
Kategooria:Tšiili saared
Kategooria:Argentina saared